Dansk-Skaansk Forening blev stiftet 1954 i Helsingborg. Foreningens formål er at udbrede kendskabet til Skånes historiske og geografiske tilknytning til Danmark, og man søger at nå dette bl.a. ved at arrangere historiske ture for medlemmerne, afholde offentlige foredrag og udsende fire numre af Dansk-Skånsk Tidsskrift årligt. Af foreningens fire-fem årlige ture går mindst to til steder i Skånelandene og de øvrige til steder i det nuværende Danmark. Formand for foreningen er Jørgen Andersen og næstormand er Bendt Pedersen. Redaktør af foreningens tidsskrift er Henning Bussenius-Larsen. I øvrigt er foreningen meget optaget af fremtidsmulighederne for dansk-skånsk forening især set i lyset af Øresundsregionen og de deraf følgende kulturelle og politiske tiltag på begge sider af Øresund.